Älät tee tätä firman autolla | Pasi Rautio\nÄlä tee tätä firman autolla\nKirjoittanut Pasi Rautio | 28.5.2014\nYhä useammin kohtaa ihmisiä, joille säännöt ja ohjeet ovat vain viitteellisiä. Niitä noudatetaan, jos se sopii omaan toimintaan tai niitä venytetään, jotta oma toiminta ei häiriinny. Liikenne on oiva esimerkki säännöistä ja niiden venyttämisestä. Ylinopeus, ohittaminen keltaisen viivan kohdalla, tieraivo, luova pysäköinti, kaikki asioita, joita jokainen meistä kohtaa eri muodoissa tiellä päivittäin.\nKaikille meille sattuu joskus virheitä, ei allekirjoittanutkaan liikenteessä aina nuhteeton ole ollut. Mutta selkeät välinpitämättömyydet, jotka voisi välttää hiukan silmiä avaamalla, ennakoimalla ja toiset huomioon ottamalla, ovat katoavaa kansanperinnettä.\nSydämestä pistää, kun joskus suoranaisia törkeyksiä tehdään firman logot auton kyljissä.\nKoin itse Porvoossa tilanteen, jossa myyntimies oli pysäköinyt autonsa viereiseen ruutuun niin, että en päässyt omaan peltiheppaani sisään. Pysäköintiruudut oli toki piirretty kaavalla, joka sopi autoille 30-vuotta sitten, mutta tämä kuski oli jättänyt tilaa kyllä itselleen, ei muille.\nSiksipä ajattelin jakaa kanssasi listan asioista, joita ei kannata tehdä ainakaan firman teippauksilla varustetulla autolla.\n1. Älä pysäköi firmasi pääoven viereen\nJätä paikat mieluummin maksaville asiakkaille. Autosi parhailla paikoilla viestii yrityksesi arvojärjestystä, ensin oma takapuoli ja sitten vasta asiakkaan.\n2. Älä pysäköi liikuntarajoitteisten paikalle\nEi ole sellaista tilannetta, joka oikeuttaa sinut pysäköimään liikuntarajoitteisten paikalle, ellet ole lupalapun haltija. Se että paikat olisivat juuri nyt tyhjänä, ei tarkoita sitä, että voisit edes lyhyen ajan vain lainata paikkaa.\n3. Älä pysäköi väärin\nÄlä pysäköi paikkaan, johon ei saa pysäköidä ja katso, että sinun lisäksesi naapuriauton omistaja pääsee autoonsa.\n4. Älä kiilaa, ohita, tööttää, hurjastele, näytä keskaria\nÄlä koskaan milloinkaan käyttäydy liikenteessä kuin aivoton idiootti. Suunnittele aikataulusi niin, että ei tarvitse hurjastella, ota muut huomioon ja käyttäydy hyvin. Et koskaan voi tietää kuinka isolle asiakkaalle keskariasi vilauttelet.\n5. Älä koskaan huuda ääneen firman asioita Esson baarissa\nÄlä hauku ääneen pomoasi puupääksi, älä kerro kuinka susihuono firman johto on tai kuinka huonot palkat teillä on ja sen jälkeen kävele firman teipeissä olevaan autoon. Älä varsinkaan Esson tai minkään muun huoltoaseman ruokalassa.\nMiksi tämä kaikki ansaitsi oman kirjoituksen? Juuri siksi, että jokainen yrittäjä ja yrityksen työntekijä viestii brändiäsi eteenpäin joka hetki niin hyvässä kuin pahassa. Jokaisen yrityksen kannattaa miettiä mikä hyöty teipatuista autoista tai logolippiksistä on.\nEräässä työpaikassani ihmettelin, kun kaikille ei jaettu tietyn brändin takkeja. Pitkän inttämisen jälkeen sain vastauksen. Nuorille edelläkävijöille suunnatun brändin ei haluttu näkyvän 55-vuotiaan kaupparatsun päällä. Silloin pidin sitä hiukan niuhottamisena, myöhemmin ymmärsin sen olleen juuri oikea ratkaisu.\nMieti siis tarkkaan millaisen kuvan toiminnastasi haluat ympärillesi jättää. Tötöiletkö terassilla firman t-paita päällä, vai Porvoolaisella parkkipaikalla autollasi. Muista myös, että teippaamatonkin auto paljastaa kuka olet. Kätevä numeropalvelu kertoo sen sekunneissa.


Jäsentiedote 1/2017 | Uudenmaan lihastautiyhdistys ry\nLataa PDF-muotoinen jäsentiedote tästä: Jäsentiedote.tammi2017\nToimisto on palannut jo täydellä tohinalla töihin ja uusi hallitus on aloittanut kautensa. Hallituksen puheenjohtajana 2017 jatkaa Liisa Rautanen. Muut hallituksen varsinaiset jäsenet ovat\nRaila Riikonen, varapuheenjohtaja ja rahastonhoitaja,\nFredrika Ilvonen ja\nVarajäseninä jatkavat Sirpa Ekblom,\nOlof Ekblom ja Venla Räty.\nHallituksen kokoonpanossa tapahtui vain pieni muutos viime vuoteen, kun Jorma Lehmuksen tilalle valittiin Heini Björk. Jorma kuitenkin jatkaa yhdistyksemme liikuntavastaavana. Hallituksen jäsenten yhteystiedot löytyvät yhdistyksen uusituilta nettisivuilta www.uly.fi.\nUusi vuosi jatkaa paljon vanhoja perinteitä ja tuo myös uutta ohjelmaa yhdistyksemme toimintaan. Pysythän siis kuulolla, seuraa jäsentiedotteita sekä upouusia nettisivujamme osoitteessa www.uly.fi ja Facebook-sivujamme!\nYhdistys jakaa taas keväällä ratsastusstipendejä sekä stipendejä opintonsa päättäville! 200€ arvoista ratsastusstipendiä haetaan hallitukselle osoitetulla vapaamuotoisella hakemuksella 30.4.2017 mennessä. Yksityiseltä lahjoittajalta saaduilla varoilla halutaan tukea varsinaisten jäsentemme ratsastusharrastusta tai -terapiaa. Suosittelemme stipendin käyttöä talleilla, joista löytyy vammaisratsastuksen ja ratsastusterapian erikoisosaamista.\nTarkemmat hakuohjeet valmistujien stipendeihin ilmoitamme myöhemmin keväällä jäsentiedotteissamme.\nEtsimme nyt 12kk määräaikaiseen työsuhteeseen järjestöavustajaa. Työsuhde mahdollistuu Raha-automaattiyhdistyksen Paikka auki – ohjelman rahoituksella, josta johtuen tehtävään valittavan tulee olla työelämän ulkopuolella oleva, alle 29-vuotias nuori. Katso lisää tietoja työpaikkailmoituksesta osoitteesta mol.fi, työpaikkailmoituksen numero on 9133464.\nEuroopan komissio on myöntänyt rahoituksen eurooppalaisen Vammaiskortin (EU Disability Card) toimeenpanemiseksi Suomessa. Vammaiskortin tavoitteena on vammaisten ihmisten yhdenvertaisuuden, osallisuuden ja liikkuvuuden edistäminen Euroopassa. Vammaiskortti-hankkeen aikana pyritään yhdessä vammaisjärjestöjen, viranomaisten ja eri alojen palveluntarjoajien kanssa luomaan edellytykset kortin käyttöönottoon Suomessa. Millaisissa tilanteissa vammaiskorttia tarvitaan? Kyselyn perusteella määritellään kortin saamisen ehdot ja aloitetaan yhteistyöneuvottelut eri alojen palveluntarjoajien kanssa vammaiskortilla saatavista palveluista, eduista ja mahdollisuuksista. Käythän vastaamassa kyselyyn THL:n sivuilla osoitteessa https://www.webropolsurveys.com/Answer/SurveyParticipation.aspx?SDID=Fin1214161&SID=11ad1f7f-4472-45f8-a70e-060b9fc24b7d&dy=2103705027\nTäydennysravintovalmisteilla voi täydentää ruokavaliota silloin, kun paino on laskenut, nieleminen on haastavaa ja lisäenergiaa tarvitaan. Thicken Up- sakeuttamisjauheella nesteitä voi sakeuttaa helpommin nieltäviksi. Yhteistilaus tehdään aina parillisen kuukauden ensimmäisenä päivänä ja siihen voi osallistua kuka tahansa yhdistyksemme jäsen. Kevään tilauspäivät ovat 1.2., 3.4. ja 1.6. Tilaukset tulee jättää viimeistään tilausta edeltävänä arkipäivänä klo 16 mennessä. Lisätietoja saat toimistolta.\nVERTAISTAPAAMINEN HYVINKÄÄLLÄ Järjestämme yhdessä Kanta-Hämeen lihastautiyhdistyksen kanssa vertaistapaamisen Hyvinkäällä, jonne ovat tervetulleita kaikki seudulla asuvat jäsenemme ja heidän omaisensa. Päivän aikana on ohjelmassa vapaata keskustelua ja tutustumista kahvituksen lomassa. Omien kokemusten jakaminen ja muiden kokemusten kuuleminen saattavat synnyttää oivalluksia oman arjen helpottamiseksi. Vertaistapaamisen ajankohdaksi on varmistunut sunnuntai 26.2.2017 klo 12-14. Tapaaminen järjestetään Järjestökeskus Onnensillassa, Kaarisilta-tilassa, os. Siltakatu 6, 05900 Hyvinkää. Ilmoittautumiset ja erityisruokavaliot molemmista yhdistyksistä Viville 22.2. mennessä, yhteystiedot tiedotteen lopussa. Tervetuloa!\njärjestetään toimiston tiloissa arpillipäivänä lauantaina 1.4.2017 klo 10.30-14. Myynnissä vapaaehtoistemme tekemiä leivonnaisia ja käsitöitä sekä arpajaiset. Lämpimästi tervetuloa!\nLÄHDE KANSSAMME KANSALLISOOPPERAAN!\nYhdistys on hankkinut lippuja Kansallisoopperan balettiin Kalevalanmaa -näytökseen 25.11.2017 klo 14. ”Kansallisoopperan ja -baletin yhteinen Suomi 100 -juhlavuoden suursatsaus on järkälemäinen teos Suomen historiasta – ja tulevaisuudesta. Tarina ammentaa häpeilemättä tämän maan historian ja kulttuurin merkkipaaluista ja yhdistää rohkeasti eri taidemuotoja keskenään. Lopputuloksena on leikkisä, hullu ja koskettava teos, joka voi syntyä vain ulkopuolisen silmin. Kalevalanmaa on yhtä aikaa kiitosvirsi, ylistyslaulu ja tukkapölly Suomen kansalle. Se sukeltaa syvälle suomalaisuuden ytimeen. Ymmärrämmekö me meidän juuremme? Tiedämmekö me mihin olemme menossa? Vieläkö meistä löytyy sisua mennä läpi harmaan kiven niin kuin joskus ennen?”\nLiput: Istumapaikat: 2. parvi vasen, ensimmäinen rivi, yhteensä 8 paikkaa, hinta á 73€\nPyörätuolipaikat: 2. parvi vasen aitiot 1 ja 2 sekä 2. parvi oikea aitiot 3 ja 4. Yhteensä 6 pt + avustaja -paikkaa. Hinta á 63€ + avustaja 32€.\nSitovat ilmoittautumiset toimistolle 1.2.2017 mennessä ja lipun maksu 15.2.2017 mennessä. Tervetuloa!\njatkuvat! Anneli Alanteen vetämissä illoissa pääset keskustelemaan kaikista sairauteen liittyvistä asioista. Vertaistuen hengessä pääset myös kuulemaan ja jakamaan kokemuksellista tietoa ja arjen vinkkejä. Illat järjestetään yhteistyössä Opintokeskus Siviksen kanssa. Tapaamisajankohdiksi on sovittu tiistait 7.2. ja 7.3. klo 18-20 ja ne järjestetään yhdistyksen toimistolla. Ilmoittautumiset toimistolle viimeistään edellisenä arkipäivänä, tervetuloa mukaan!\novat tervetulleita ALSia sairastavien omaiset ja ystävät. Illassa keskustellaan aiheista, jotka koskettavat sairastuneen lähipiiriä. Kevään ensimmäinen tapaaminen on ystävänpäivänä ti 14.2. klo 18-20. Iltojen vetäjänä toimii sh, työnohjaaja Anneli Alanne ja ne järjestetään yhteistyössä Opintokeskus Siviksen kanssa. Ilmoittautumiset toimistolle viim. edellisenä arkipäivänä.\n”NYT ON HYVÄ OLO”\nKeväällä hyvän olon iltoja vietetään maanantaisin 13.2., 20.3. ja 24.4. klo 18-20. Ilmoittautumiset viim. edellisenä arkipäivänä, tervetuloa! Kati Borg- Penttilän vetämissä vertaistuellisissa Hyvän olon illoissa ovat ovet avoinna kaikille ikään tai diagnoosiin katsomatta. Hyvä olo syntyy vuorovaikutuksesta ja kokemusten jakamisesta. Uudet hyvästä olosta nauttivat ovat tervetulleita mukaan! Tilaisuudet järjestetään yhteistyössä Opintokeskus Siviksen kanssa.\nDystrophia Myotonicaa sairastavat kokoontuvat säännöllisesti yhteisen illallisen merkeissä. Kysy lisää Marjaleena Blombergiltä markki.blomberg@gmail.com\nNuorten bänditreenit jatkuvat joka toinen torstai-ilta myös keväällä. Onko musisointi juuri sinun juttusi, mutta et löytänyt keinoa harrastaa luovaa musiikkiharrastusta? Yhdistyksen toimistolla treenejä vetävät kokeneet muusikot ja musiikinopettajat ja mukaan ovat tervetulleita niin aloittelijat kuin kokeneemmatkin soittajat ja laulajat. Lihasvoimia ei tarvita! Perinteisten soitinten rinnalle tulleet iPadit toimivat soittimina myös treeneissä, tule kokeilemaan olisiko tässä sinun juttusi! Kevätkauden omavastuu on 90€. Lisätietoja ja ilmoittautumiset toimistolle.\non avoin kaikille kädentaitojen ystäville! Ryhmässä askarrellaan ja tehdään käsitöitä sekä jaetaan uusimmat luovat ja hauskat askarteluvinkit. Kerhossa pääset myös halutessasi tukemaan yhdistyksen varainhankintaa. Kysele seuraavaa kokoontumisaikaa toimistolta ja ilmoittaudu mukaan!\nRuskeasuon koulun lämminvesialtaassa jatkuu 12 kertaa kevätkaudella 2017. Uintiryhmä on tällä hetkellä täynnä, mutta mikäli olet kiinnostunut uimisesta, jätä yhteystietosi toimistolle niin ilmoittelemme heti kun tilaa taas löytyy! Uima-allastilat ovat esteettömät ja käytössä on allasnostin.\non suosittu vauhdikas joukkuelaji ja mukaan tervetulleita ovat myös uudet harrastajat. Laji sopii sähköpyörätuolin tai sähkömopon käyttäjille ikään, sukupuoleen tai lihasvoimaan katsomatta. Pk- seudulla harjoittelee kaksi eri seuraa, kysy lisää seurojen yhteyshenkilöiltä:\nHelsinki Outsiders sekä lasten joukkue Helsinki Outsiders Juniors, Saila Luumi, 044 323 5661, saila.luumi@iki.fi\nRäiske, Jorma Lehmus, 045 112 8649, lehmus@suomi24.fi\non kaiken ikäisille sopiva joukkuelaji. Lihasvoimia ei vaadita ja mukaan voivat tulla kaikki aina aloittelijoista urheilukonkareihin saakka. Sähkärifutis Helsinki harjoittelee Myllypuron Liikuntamyllyssä. Yhteydenotot ja lisätiedot Eevu Heikura eevu@heikura.eu tai 045 239 7307.\nValtakunnalliset Lihastautipäivät 8-9.4. Rovaniemellä!\nKevätristeily Tallinnaan 8.5.\nHevossalmen kesänavajaiset 22.5.\nHevostapahtuma Kellokoskella 10.6.\nHögsandin perheviikonloppu 4-6.8.\nALS- läheisten yhteyshenkilö\nAnneli Alanne 050 529 0833


Kahvia mustana: Nuket ja auto myydään erikseen\nNuket ja auto myydään erikseen\nYksinäisyys painaa. Sana yksinäisyys kuulostaa jo perin tylsältä, liiottelulta, kaukaa haetulta. Yksi näitä asioita, josta lehdestä lukiessa tulee se tunne että todellisuus on satua. Aikuisena uskot kaiken mikä on tutkittua, tilastoitua ja paperille painettua, mutta viivat hämärtyy jollei asia itseään kosketa: maailman julmuudet, sairaudet ja onnettomuudet pystyy sietämään ajatuksella 'Tollasta ei silti voi käydä *minulle*'. Tekemällä niistä satua. Kunnes saat syövän! Itselläni ei ole sisaruksia, joten en veljen ja siskon nähdessäni ymmärrä mitään siitä välistä. Se on toista todellisuutta, pelkkä klisee TV:stä ja kirjoista. Pliiis ei enää kuolleita vanhempia, kadonneita kristalleja tai sisaruksia Anna mä vaihdan kanavaa.\nOon aina ollut outsider, se lapsi joka ei pääse leikkeihin sisälle, koska muille on ihan sama oletko mukana vai et. Siis et. Yläasteen lopussa jokainen luokkalainen kirjoitti yhteiseen vihkoon terveisiä tai jotain toisista oppilaista. Mun kohdalla luki tyttöjen käsialalla (pojat ei vaivautuneet yrittämään) 'Kafi piirtää' 'Kafilla on pitkät hiukset' 'Kafilla on pitkät hiukset ja on hyvä piirtämään'. Inhosin koko laitosta ja halusin vain pois. Päättäjäisistäkin muistan vain ettei isältä tullut kehuja kehuja 8.9 lukuaineiden keskiarvosta, vaan haukut äitini ostaman hameen pituudesta.\nEn harmitellut ettei ketään kiinnostanut tutustua tai ottaa osaksi porukkaa, mutta loukkaannuin ettei kukaan edes koteliaisuudesta jaksanut välittää saman lauseen kirjoittamista. Päivää ennen lukion alkamista leikkasin lettini pois, mutta saan yhä samaa käytöstä. En vain silloin uusien kuvataiteellisesti lahjakkaiden lukiokavereiden puolelta, vaan yleensä. Lukioaikoina sain pysyviä ystäviä, ja kuulla pari kertaa että "sä tunnet kaikki", mutta vetäydyin loppua kohden enemmän kuoreeni, hymynaamarin ja suoriutujan kulissien taakse. Loput te tiedättekin, kaikki katosi.\nOh wow, menipä off-topiciksi. Tarkoitukseni oli vain valittaa yksinäisyyttäni, itkeä olevani second rate seuraa, ovimatto ja vihata katkeruuttani, kun tutuillani on kivaa toistensa kanssa. Ilman minua. Kivusta ja pettymyksestä kun pääsee tutustumaan upeaan ihmiseen ja tulee unohdetuksi/jätetyksi. Miksei ole ketään paitsi Poikaystävä ja Täti Terapia, joille voin olla ääneen oma itseni, kaikkien vikojen, salaisuuksien ja sairauden kera? Hah, ihan kun en tietäisi syytä että miksi! Kato peiliin! Laihdu ny eka edes!\nx x x Kafi @ 23:34 > muistot, yksinäisyys\ntoiko se laihuus ennen niitä ystäviä?\nkirsi July 2, 2012 at 3:40 PM\nilkeähö mut terävä heitto\nKafi July 2, 2012 at 7:21 PM\nLaihana ei kaivannut ketään tai mitään, kaikki ulkopuolinen huomio oli tuskaa ja tunkeilua, tahdoin vain kadota. En tahtoisi näin sanoa, mutta ikävä kyllä laihana saa enemmän huomiota, kiinnostusta, tutustumista, muistamista. (saa sieltä suljetultakin uusia kavereita..)\nKafi July 2, 2012 at 7:23 PM\nAa, ja en ota tällaista ilkeänä (vaan pointtina). :-D\nLaika July 1, 2012 at 1:14 AM\nKuin omasta kynästäni. Käsittämätöntä olla yksinäinen, mutta niin sitä vain usein on. Kirjoitin juuri tänään (kröhöm, siis eilen) aiheesta itsekin. Tuli vain elävästi mieleen, "pitkät hiukset" ja "kivat hiukset" tai "punainen on kiva väri!" niissä ns. positiivisuuslapuissa, joita kirjoiteltiin riparilla ja yläasteen lopussa ja joskus ystävänpäivänä koulussa tms. Jopa niiltä läheisimmiltä kavereilta, jotka eivät minulla yläasteella varsinkaan kovin läheisiä olleet lopulta.\nHalla July 1, 2012 at 1:29 AM\nTämän lukeminen sattui. Itkin juuri puolituntia puhelimessa poikaystävälle sitä miten oon yksin. Sitten tulin koneelle ja luin tämän. Ahdistavaa miten ajankohtainen tää teksti oli mulle.\nMut hei... älä oikeasti usko siihen hulluuteen että laihtumalla olisit vähemmän yksinäinen. Huijaat vaan itseäs. Kai sinä sen tiedät?\nTiiäkkö, mä oon miettinyt pitäiskö mun kirjoittaa tätä jos sua alkaa ahistaa, mut mä oon joskus miettiny voiko sua lähestyä tän blogin kautta ja vaikka kutsuu kylään. :o Semmonen juttu ku joskus ammoisina aikoina hain kouluun ja sikana kyttäsin ketä kaikkia siellä jo oli ja jotenki sit löysin sun nettisivut/deeaan/galtsun (hyi kauhee miltä setämieheltä kuulostan, mut halusin hirveesti tietää ketkä sinne oli päässy) ja tän blogin ja nyt sit oon nähnyt sut sillon tällön koulussa ja nii. Tosin mä oon superpaska tapaamaan ketään tai olemaan kenenkään seurassa ja en tiiä onks yhteinen outsiderfiilis mikään paras peruste tutustua. Mut siis jos yhtään lohduttaa niin musta oot tosi mielenkiintoinen persoona ja yks kauneimmista tytöistä joita oon ikinä nähny! Mä niin toivosin et sä saisit tasapainoa ja onnea elämääsi.\nMä ny vielä ilmotan et en siis sua livenä mitenkään erikseen stalkkaa, deeaata ja tätä blogii kyllä seurailen...\nKafi July 1, 2012 at 12:10 PM\nEn ahdistu, oon vain hämilläni näteistä sanoista ja huomiosta. Vähän ehkä se että blogin ja muut accountini on helppo yhdistää, mutta en jaksa siitä enää flippailla. Olet tosi herttainen että ylipäätään vaivauduit ja uskaltauduit kirjoittamaan kommenttia, puolituntemattomien lähestyminen ei tunnu mustakaan miltään helpolta. Ja ei, en pidä yhteisiä mielenkiintoja(?), sattumia tai uteliaisuutta stalkkaamisena. Oon joskus itsekin sitä, mutta kuka netissä ei?\nMoikkaamaan saa tulla jos tulen jossain vastaan :-D Mulla ei näet ole ideaa keltä kommentti on tullut, vaikka olisin koulussa nähnytkin. Laita meiliä jos haluat jutella lisää? ja kiitos vielä kerran kommentista!\nYksinäisyys, niin tuttua. Olin myös yläasteelta lähtien se outsider, osittain siksi, että olin jo anoreksian otteessa ja nykyään tuntuu että siksi, koska en yksinkertaisesti uskalla lähestyä/tutustua ihmisiin. Oon aina yksin tai poikakaverin (tai hänen ja hänen kavereidensa) seurassa. Tuntuu kamalalta, kun ei ole ketään kelle soittaa tai ketään jota kiinnostaisi mitä mulle kuuluu :( Onko elämässä järkeä jos on aina yksin?\nLasienkeli July 1, 2012 at 2:49 PM\nMinulle on aiemminkin tullut mieleen, että haluaisin tutustua sinuun. En vain ole kovin hyvä ottamaan yhteyttä nettituttuihin/ blogilukioihin. Nyt kuitenkin sait avaimen yksityisempään blogiini.\nVoimia sinulle ja toivottavasti seuraat minua jatkossa.\nchrystal July 3, 2012 at 11:05 PM\nYksinäisyys on ilkeä asia. Luulen ettei ole pahempaa, kuin tuntea ettei kukaan kaipaa, että on aina se joka ensimmäisenä painaa sitä vihreää luuria, etcetc.\nOikea ystävyys on lahja, se on kuin parisuhde ilman romanttista rakkautta, mutta rakkautta ehdottomasti. Sellaista voi olla vaikea löytää ja vielä vaikeampi ylläpitää, mutta luulen että sellaisia koko elämän läpi kestäviä ystäviä ei ole kovin montaa kenelläkään, monella ei yhtään. Luulen, että monet uskovat tässäkin kohtaa olevansa poikkeuksellisia hylkiöitä, kun joka välissä ei puhelin soi, koska kaikki haluavat luoda itsestään sosiaalista ja haluttua kuvaa. Okei ei kaikki, monet. Tämäkin ehkä hämärtää sitä totuutta, että moni viettää iltoja ja viikonloppuja yksin.\nMielestäni tämä teksti oli rohkea, mielettömän rohkea. Hui. Siksi oli pakko tulla kommenttihäiriköimään vaikka uuttakin tekstiä olisi jo luvassa.\nchrystal July 3, 2012 at 11:43 PM\nps. aika etäinen kommentti, jälkimyönnytys että usein törmään tilanteeseen, jossa olen antanut syömävammojeni ja muiden masisoikkujeni etäännyttää ystäviäni itsestäni niinkin, että nykyään joudun itse soittelemaan, "koska ei uskottu että tulen sit kuitenkaan". "hehheh".\nshaluna September 2, 2012 at 8:31 PM\nMusta kirjotettiin vaan "tosi hiljanen". Ja a. mä en nähnyt sitä kovin positiivisena palautteena, b. kun mun persoona pääsee esille (nykyään suurin piirtein aina, sillon vaan harvojen kavereiden kanssa) mä en todellakaan oo hiljanen ja c. tosiaan JOKA ikinen oppilas kirjotti noin. Opettaja muistaakseni laittoi "herkkä", mikä tarkotti mulle lähinnä "heikkoa". Nykyisin alan olemaan jo suht ok sen kanssa, että mä ihan oikeesti olen herkkä. Ei siinä kai mitään kovin pahaa ole.\nÖrh, tulipas avauduttua.\nshaluna September 2, 2012 at 8:33 PM\nYhyyhyyy, kirjotin kommentin ja se ehkä katosi tai jotain.\nNo, joka tapauksessa, muistan kun yläasteella musta kirjotettiin: "tosi hiljanen". Ja en siis ihan oikeesti ole, olin vaan koulussa kun ahdisti ja sellasta. Opettaja oli ainoa joka kirjotti jotain muuta, ja hän kirjotti "herkkä", mutta eipä sekään tuntunut kovin kivalta (vaikka paljon paikaansapitävämpi havainto).


Karolinan puutarha. Karolinas trädgård. Karolina's garden.: Joulukalenteri, luukku 1. Julkalender, lucka 1.\nJoulukalenteri, luukku 1. Julkalender, lucka 1.\nTervetuloa seuraamaan 2013 Puutarha Joulukalenteria!\nTämän vuoden teemana on puutarhan lempikasvini.\nKesken pakkasten palaatankin kesään ja lämpöön ja valoisuuteen. Kesäkuvia katsellessa ei meinaa uskoa että tämä on totta taas puolen vuoden kuluttua.\nMieli voi rentoutua vihreitä ja vehreitä kuvia katsellessa (siitä on tutkimusnäyttöä että verenpaine laskee, sydämen syke rauhoittuu, lihakset rentoutuu, hengitys hidastuu ja mieli puhdistuu).\nAlkukesästä kukkii Kaunokuusama ...\nKaunokuusama – Lonicera x bella ’Zabelii’ (fagertry)\nHyvin kestävä, perinteinen kuusamalajike. Raikkaasti tuoksuvat kukat pysyvät kauniin tummanpunaisina koko kukinnan ajan. Korkeahko pensas soveltuu tausta- ja suojaistutuksiin. Raikkaasti tuoksuvat kukat avautuvat kesäkuussa.\nLehdistö: Melko pieni, tummanvihreä, syysväri yleensä keltainen.\nKukinta: Tuoksuva kukinta kesäkuussa. Pienet, mutta runsaslukuiset liilanpunaiset kukat eivät kellastu vanhetessaan.\nMarjat: Kirkkaanpunaiset, syömäkelvottomat.\nKasvupaikka: Aurinko–puolivarjo; tuore, runsasravinteinen. Kuivuus altistaa kuusamat härmälle.\nTaimiväli: 100 cm.\nLeikkaus: Säännölliset harvennusleikkaukset ovat eduksi, sillä oksat kuivuvat herkästi vanhan pensaan tiheässä ja valottomassa sisäosassa.\nKarolinan kokemukset: Tämä on ollut nopeasti kasvava pensas, hyvin kestänyt talvet, aivan ihastuttava kukintoineen alku kesällä. Korvaa täällä pohjoisessa (V-vyöhykkeellä) Japanilaisen kirsikkapuun kukinnan. Suuri haitta on myrkylliset mutta valitettavan kirkkaan punaiset ja houkuttelevat marjat. Vaarallinen lapsille! Olen ratkaissut ongelman a) istuttamalla pensaan keskelle perenna ryhmää b) poimimalla marjat pois alkusyksytä ettei kellekkään tule houkututa maistaa marjoja.\nVälkommen att följa årets Trädgårds Julkalender!\nIår är temat Trädgårdens favorit växter. Mitt i det mörka och kalla får vi vända våra blickar mot sommaren. Så här ser det ut om 6 månader. Fager Tryn blommar med vackra rosa blommor i Juni.\nLähettänyt Karolina klo 11.02\nTunnisteet: Joulukalenteri, Kaunokuusama\nRiina 1. joulukuuta 2013 klo 15.52\nKiva idea joulukalenteriksi! Ajattelin itse viime viikolla ihan samaa ideaa, mutta päädyin siihen että en ehkä ehdi toteuttaa sitä päivittäin. Kiva, että sinä pääsit toteuttamiseen asti! Tästä saa varmasti uusia vinkkejä ja ihana katsella kesäisiä kuvia!\nKarolina 1. joulukuuta 2013 klo 15.57\nViime joulua ennen teki välillä tiukkaaa ehtiä pysymään kalenterin mukana. Tietokonekkin tilttasi välillä muutamaksi päiväksi. Kukaan ei tullut valittamaan puuttuvista luukuista =)\nOnneksi ei yhtä vakavaa kuin lasten suklaakalenterit, ai mikä suru jos joku on käynyt tyhjentään toisen luukut!!\nMaarit 1. joulukuuta 2013 klo 16.47\nKaunis pensas! Hyvää adventti sunnuntaita sinullekin!\nRiina 1. joulukuuta 2013 klo 17.34\nKarolina 1. joulukuuta 2013 klo 22.34\nRiina, Kiitos ihanasta tunnustuksesta ja kauniista sanoista <3\nOlipas harmi kun ei lykästänyt arvonnan suhteen... Uuden puutarhan suunnitelmaa varten tarvisin asiantuntijan kommentin ja arviot. Mutta saisin varmaan maksaa hyvät matkakorvaukset että saisin sinut Ouluun =)\nKun homma etenee niin laitan varmaan suunnitelmia blogiin, saat supermielellään kommentoida!\nTuulevi 1. joulukuuta 2013 klo 18.22\nKiitos kalenterista ja vinkistä Karolina. Tässä taitaa olla hyvä ehdokas ensi kesän uuteen istutukseen.\nKarolina 1. joulukuuta 2013 klo 22.36\nTuulevi, suosittelen kyllä! Ja uuteen pihaan myös tätä haaveilen, kun se aika koittaa... Siksipä hyvä että saan itsellenikin muistiin kasvuvaatimukset =)\nTiina 1. joulukuuta 2013 klo 18.54\nIhana kalenteri-idea, taidanpa toteuttaa minäkin :) Vielä on joulukuun ekaa useampi tunti jäljellä, kerkee postailla.\nKarolina 1. joulukuuta 2013 klo 22.28\nHuippu juttu Tiina!!! Ehtiipä hyvinkin =)\nKruunuvuokko 1. joulukuuta 2013 klo 19.08\nKauniit kuusamakuvat. Minulla oli aikoinaan rusokuusama, mutta sitten siihen iski härmävioitus,joka uusiutui useana vuonna. Lopulta luovuin koko kasvista. Saa nähdä kuinka minun käy haasteen suhteen....katsotaan\nKarolina 1. joulukuuta 2013 klo 22.31\nJos tulee härmä, auttaako jos leikkaa koko pensaan, kaikki oksat alas? Harmi, Kuusama on kaunis...\nTartu vaan haasteeseen, kiireisinä pv joulukalenterin takaa voi olla vain kaunis kuva <3 Ja sinulla Kaukoitä puutarha kuvia riittää =)\nPiia Anneli 2. joulukuuta 2013 klo 10.20\nMukava joulukalenteri tällainen, tulee niin hyvä mieli näistä värikkäistä kasveista :)\npioni 2. joulukuuta 2013 klo 15.53\nMulta puuttuu kuusamat, juurikin myrkyllisyyden vuoksi. Tosin meidän lapset on jo niin isoja, että voisin laittaakin:)\nPuutarha Joulukalenterin tekoa... Trädgårds julkal...\nSinisiä hetkiä. Blue moments.


Aineistot 11-20 / 257\nLiikuntasuhdenäkökulma rehtorin toiminnassa liikunta-aktiivisuuteen kasvattamisessa\nReunanen, Ari (2019-12-18)\nOppilaiden positiivisen liikuntasuhteen rakentumisessa liikuntasuhdenäkökulma edustaa uudenlaista lähestymistapaa elämänmittaiseen liikunta-aktiivisuuteen kasvattamisessa. Liikuntasuhdenäkökulmassa oletetaan, että mitä ...\nPuheviestinnän opetus opettajankoulutuslaitoksissa : luokanopettajien puheviestinnän opetus Suomen opettajankoulutuslaitoksissa lukukautena 2018–2019\nLähteelä, Johanna (2019-04-09)\nTutkimuksessa tarkasteltiin luokanopettajien tutkinto-ohjelmaan kuuluvaa puheviestinnän opetusta Suomen opettajankoulutuslaitoksissa lukukautena 2018–2019. Tutkimusongelmina pohdittiin, minkälaisia puheviestinnän taitoja ...\nLuokanopettajien asenteet ja valmiudet varhennettuun kielten opetukseen\nImpilä, Fiia; Heilä, Pauliina (2020-03-09)\nTässä Pro gradu -tutkimuksessa analysoitiin luokanopettajien asenteita ja valmiuksia varhennettuun kieltenopetukseen. Lisäksi kartoitettiin opettajien motivaatiota opettaa A1-kieltä ensimmäiseltä luokalta alkaen ja ...


SAN tiukka rasvapolttaja - kaloripöydätLue Lisää\nTärkein kaloripöydät SAN tiukka rasvapolttaja\nSAN tiukka rasvapolttaja\nSAN tiukka lista\nKuinka ottaa tiukka SAN: sta\nSAN Tight arvostelut\nSAN Tight -sarja on rasvanpolttajasarja, joka sisältää useita lajityyppejä urheiluravintoa kuivausjakson aikana. Klassinen lääke, joka on yohimbionin, kofeiinin ja synefriinin kompleksi, valmistetaan nimellä Original. Rasvapoltinta, jossa CNS-stimulantit minimoidaan, kutsutaan Int. Jos pakkaukseen on kirjoitettu Extreme, se tarkoittaa, että ostajalla on kapseleita, joissa on fenyyliamiinit ja psykotrooppiset selektiiviset aineet. Voit ostaa mitä tahansa tämän rasvapolttimen perheen huumeita kaupoista, jotka ovat erikoistuneet urheiluravintojen myyntiin.\n1 SAN-tiukka koostumus\n2 Kuinka ottaa tiukka SAN: sta\n4 SAN Tiukka arvostelu\nLinja sisältää kolme erilaista rasvanpolttajaa, mutta kun puhutaan koostumuksesta, he ottavat yleensä Original-kapselit esimerkkinä. Tämä lääke toimii kolmessa suunnassa kerralla - se nostaa kehon lämpötilaa, nopeuttaa aineenvaihduntaa ja stimuloi hermostoa.\nRasvapolttokapselit sisältävät seuraavat vaikuttavat aineosat:\nVihreän teen uute, jolla on diureettinen vaikutus ja joka on myös lievä lämmönkestävyys. Antioksidanttisen vaikutuksensa ansiosta se stimuloi rasvanpolttoa toimimalla lipidikudokselle. Uutteen tärkein etu on riippuvuutta aiheuttavan vaikutuksen puuttuminen ja suhteellinen turvallisuus.\nVedetön kofeiini, jolla on virkistävä vaikutus, joka stimuloi hermostoa ja antaa sinun tuntea voiman lisäyksen koko harjoituksen ajan. Synefriini ja yohimbiini tehostavat sen lämpövaikutuksia.\nVinpocetiini, joka on pieni periwinkle alkaloidi eli kasviperäinen. Se stimuloi aivojen verenkiertoa, antaa sinun keskittyä oppituntiin ja päästä eroon "sumusta", joka tapahtuu usein, kun noudatat tiukkaa ruokavaliota kuivauksessa.\nSynefriini ja yohimbiini, jotka ovat kofeiinin synergioita, vaikuttavat rasvasoluissa sijaitseviin adrenergisiin reseptoreihin, edistävät rasvan jakautumista kehon lämpötilan nousun vuoksi.\nEro Int: n välillä on se, että siinä olevan kofeiinin määrä vähenee kolmella, ja Extreme sisältää myös fenyyliamiineja. Viimeksi mainitut ovat aineita, joilla on selektiivisiä psykotrooppisia vaikutuksia, jotka lievittävät masennusta ja nostavat mielialaa. Tärkeintä on estää Extreme-kapselien yliannostus.\nAnnostusohjelma ja annostus riippuvat tietystä lääkkeestä:\nXtreme juo kapselia ensimmäisten 3–4 päivän ajan ja lisää sitten uusi pilleri, mutta jos reaktio annoksen suurentamiseen on liian voimakasta, ne rajoittuvat yhteen päivässä.\nInt otetaan yksilöllisen järjestelmän mukaan. Suurin sallittu päivärahoitus on enintään 6 annosta.\nAlkuperäiset alkavat juoda yhden kapselin aamulla, ja 3 tai 4 päivän kuluttua he lisäävät toisen pillerin, joko ennen lounasta tai ennen harjoittelua, mutta viimeistään kolme tuntia ennen nukkumaanmenoa.\nKahvia, teetä, pre-hennaa ja muita rasvanpolttajia ei saa juoda samaan aikaan kuin Tiukka.\nRasvapolttimen ottamisen taustalla voi esiintyä päänsärkyä ja unettomuutta. Jotkut ihmiset muuttuvat ärtyneiksi, ja myös keskushermoston reaktiossa voidaan havaita muutoksia. Tämän urheiluravinteen ei pidä juoda niitä, jotka kärsivät maksa-, sydän-, munuaissairauksista, koska se pahentaa ongelmaa.\nUrheilijoiden mielipide on monipuolinen ja riippuu siitä, millaista harjoittelutapaa harjoitetaan. Suurimman vaikutuksen saavuttavat ne, jotka eivät ole rajoittuneet pelkästään voimaharjoitteluun, vaan harjoittavat myös sydänharjoittelua. Tätä lääkettä käyttävät huomaavat parantavan hyvinvointia ja mielialaa. Voit löytää myös negatiivisia arvosteluja, joissa tällä rasvanpolttajalla ei ole vaikutusta.\nEdellinen ArtikkeliOptimaalisen ravinnon kreatiini 2500 -kapselit\nSeuraava ArtikkeliTehokkaat rasvanpolttajat\nSAN Tight -sarja on rasvanpolttajasarja, joka sisältää useita lajityyppejä urheiluravintoa kuivausjakson aikana. Klassinen lääke, joka on yohimbionin, kofeiinin ja synefriinin kompleksi, valmistetaan nimellä Original. Rasvapoltinta, jossa CNS-stimulantit minimoidaan, kutsutaan Int. Jos pakkaukseen on kirjoitettu Extreme, se tarkoittaa, että ostajalla on kapseleita, joissa on fenyyliamiinit ja psykotrooppiset selektiiviset aineet. Voit o © Copyright 2021


VRK:lta ja Soneralta - Digitoday - Ilta-Sanomat\nEnsimmäiset kansalaisvarmenteet kännyköihin\nJulkaistu: 24.11.2004 14:18\nVäestörekisterikeskus ja TeliaSonera Finlandhttp://www.teliasonera.fi ovat yhteistyössä ottaneet käyttöön ensimmäiset mobiilikansalaisvarmenteet. Kyseessä on puhelimen sim-korttiin liitetty varmenne, jonka avulla kännykästä tulee henkilökohtainen tunnistautumis- ja allekirjoitusväline turvalliseen sähköiseen asiointiin ja kaupankäyntiin, osapuolet tiivistävät.\nMatkapuhelimen käyttäjä voi jatkossa yhteneväisesti samaa tunnuslukua käyttäen tunnistautua erilaisiin julkisen ja yksityisen sektorin sähköisiin asiointipalveluihin. Mobiilikansalaisvarmenne on sähköisistä allekirjoituksista annetuin lain vaatimukset täyttävä laatuvarmenne.Sonera tuottaa mobiilikansalaisvarmenteen käyttöön tarvittavat palvelut sekä palveluntarjoajille että matkapuhelimen käyttäjille. Tänään markkinoille tulevan Sonera Tunnistautumispalvelun avulla palveluntarjoajat voivat luotettavasti tunnistaa sähköisten palvelujen käyttäjät ja tehdä heidän kanssaan sähköistä allekirjoitusta hyödyntäviä sopimuksia.Tammikuussa Sonera tuo valtakunnallisesti saataville kuluttajille tarkoitetun Sonera Varmennekortin, joka on matkapuhelimen käyttäjän tunnistautumis- ja allekirjoitusväline sähköisessä asioinnissa.Sim-kortti vaihtoon ja käväisy poliisin pakeillaPalvelut perustuvat Väestörekisterikeskuksen ja matkapuhelinoperaattoreiden yhteistyössä kehittämään palvelumalliin. Mobiilikansalaisvarmenteen käyttöönotto edellyttää liittymäasiakkaalta nykyisen sim-kortin vaihtamista kansalaisvarmenteen edellyttämillä tunnisteominaisuuksilla varustettuun korttiin ja kansalaisvarmenteen rekisteröintiä poliisilla.- Valtion kansalaisvarmenne on nyt käytössä kolmella eri alustalla: sirullisella henkilökortilla, OP-ryhmän Visa Electron -maksukortilla ja matkaviestimen sim-kortilla. Mobiilikansalaisvarmenne on yhdenmukainen muilla alustoilla toimivien kansalaisvarmenteiden kanssa ja se perustuu samaan, jo olemassa olevaan varmenneinfrastruktuuriin. Uskomme, että mobiilikansalaisvarmenteen käyttöönoton myötä uusien sähköisten asiointipalvelujen määrä tulee lisääntymään, sanoo Varmennepalvelut-yksikön johtaja Tapio Aaltonen Väestörekisterikeskuksesta.- Lähes kaikilla suomalaisilla on matkapuhelin henkilökohtaisessa käytössä, joten on luontevaa käyttää sitä myös henkilöllisyyden varmistamiseen. Henkilön tunnistaminen luotettavasti ja käyttäjäystävällisesti on yksi tietoyhteiskunnan perusedellytyksistä, sanoo TeliaSonera Finlandin johtaja Pekka Rauhala.- Viranomaisen myöntämä laatuvarmenne sähköisenä henkilöllisyystodistuksena on palveluntuottajalle selvä tapa varmistua siitä, että tunnistamisen ja sähköisen sopimisen vastuukysymykset, tietoturva ja yksityisyyden suoja on toteutettu kestävällä ja viranomaismääräysten edellyttämällä tavalla, Rauhala jatkaa.Telering myymäänSonera Varmennekortti tulee valtakunnallisesti saataville Telering-ketjun kautta tammikuun aikana. Palvelun kuukausimaksu 1,90 euroa sisältää Väestörekisterikeskuksen varmennemaksut. Varmenteen käytöstä palvelutapahtumissa ei synny matkapuhelimenkäyttäjälle kustannuksia. Kansalaisvarmenteen rekisteröinnistä poliisilla peritään maksupäätöksen mukainen maksu.Sonera Varmennekortti voidaan liittää kaikkiin Soneran kuluttajaliittymiin (lukuun ottamatta Sonera Easy -liittymää) eikä sillä ole vaikutuksia liittymässä oleviin palveluihin tai puhelinnumeroon. Soneran yritysliittymiin kansalaisvarmenteen voivat liittää maksuttomana lisäpalveluna ne asiakkaat, joilla on organisaatiokäyttöön tarkoitettu Sonera Mobiilivarmenne.\nVäestörekisterikeskus puskee sähköistä henkilöllisyyttä matkaviestimiin\nFinnet-konserniin kuuluva DNA Finland ja Väestörekisterikeskus ovat aloittaneet yhteistyön, jonka tavoitteena on luoda DNA:n liittymäasiakkaille matkapuhelinpalvelu henkilön sähköiseen tunnistamiseen ja allekirjoitukseen tämän vuoden kuluessa. Lue lisää ›\n@tu-klubi listaa kansalaisvarmenteiden hyödyt\nVäestörekisterikeskus on avannut uuden @tu-klubi (luetaan etu-klubi) -verkkosivuston sirullisen henkilökortin haltijoille ja muille kansalaisvarmennetta hyödyntävästä sähköisestä asioinnista kiinnostuneille. Lue lisää ›\nSähköinen tunniste OP-ryhmän Visa Electronille\nOP-ryhmän asiakas saa tästä päivästä lähtien halutessaan Väestörekisterikeskuksen kansalaisvarmenteen eli sähköisen henkilötunnisteen sirulliseen Visa Electron -maksukorttiinsa. Tunnisteen avulla kortin haltija voi käyttää useita valtion, kunnan ja yksityisen sektorin sähköisiä palveluja. Lue lisää ›\nSirullisten henkilökorttien määrä on kasvanut yli kaksinkertaiseksi viimeisen vuoden aikana. Lokakuun lopussa voimassa olevia kortteja oli yli 51 000, kun vuotta aiemmin kansalaisvarmenteella varustettuja sirullisia henkilökortteja oli noin 21 000. Lue lisää ›\nBrexit-lain puinti alkaa Britannian parlamentin ylähuoneessa


Asentaja radioverkkojen pariin Turkuun, Digita Oy | Oikotie Työpaikat\nAsentaja radioverkkojen pariin Turkuun, Digita Oy\nEtsimme asiakkaallemme Digita Oy:lle asentajaa mobiili- ja broadcast-tekniikoiden\npariin Turun asemalle. Tehtävään valittu henkilö työllistyy radioverkkoasiantuntijaksi\ntoistaiseksi voimassa olevaan työsuhteeseen Digita Oy:n palvelukseen. Turkuun\nrekrytoitava radioverkkoasiantuntija työskentelee painopisteisesti Varsinais-Suomen\nalueella, mutta työn arkeen mahtuu myös pidempiä siirtymiä erityisesti Satakunnan\nRadioverkkoasiantuntijana suoritat asennus-, huolto- ja viankorjaustöitä niin laitetiloissa kuin mastoissakin. Lisäksi dokumentoit työsi ja suoritat tarpeen tullen laitteiden käyttöönottotöitä tietokoneelta käsin. Työskentelyalueesi ulottuu niin sanotulta kotiasemaltasi käsin pääasiassa asemapaikkasi mukaiselle viankorjausalueelle, mutta tarvittaessa tuet työpanoksellasi projektiluontoisesti myös muita viankorjausalueita. Koska työ sisältää tehtäviä alkaen tietokoneelta ja jatkuen laitetilan kautta aina maston huipulle saakka, emme suinkaan oleta sinun osaavan kaikkea ennalta. Tarjoammekin sinulle kattavan perehdytyksen tehtäviisi. Näin ollen esimerkiksi mobiilitekniikoihin liittyviä asennustöitä tehneen hakijan ei ole syytä olla huolissaan siitä, jos työssä vastaan tulevat muut tekniikat eivät ole vielä osaamislistalla.\naiempaa kokemusta mobiilitekniikoiden parista (aiempi kokemus suuri etu tehtävään haettaessa, mutta ei ehdoton vaatimus)\nTarjoamme sinulle taatusti tekijäänsä haastavan työn, jossa niin tehtävien kirjo kuin maisemien vaihtuminen pitävät mielesi virkeinä. Digita on vastuullinen työnantaja sekä yksi Suomen innostavimmista yrityksistä: tuoreimman henkilöstökyselyn tulosten perusteella olemme saavuttaneet ”Suomen innostavimmat työpaikat 2021” -tunnustuksen. Koko Digitassa töitä tehdään yhdessä toisia tukien eikä yksin tarvitse jäädä. Vahvuuksiimme kuuluukin hyvä työilmapiiri ja yhteishenki sekä aito yhdessä tekemisen meininki! Töihin pääset kiinni kattavan perehdytyssuunnitelman avulla ja osaavien kollegoiden ohjaamana. Osaamistasi kehitetään työuran alusta saakka tarjoamalla koulutuksia ja tukemalla omaehtoista oppimista. Työt alkavat sopimuksen mukaan, halutessasi hyvinkin pian. Avoimen tehtävän palkkaus määräytyy Digitan työehtosopimuksen mukaan.\nTutustu radioverkkoasiantuntijan työpäivään tubettaja Jalmafin kanavalta osoitteessa:\nOlemme myös julkaisseet #Uratarinoita-videosarjaa, jossa digitalaiset kertovat työskentelystään Digitassa. Radioverkkoasiantuntija Jarnon uratarinaa pääset katsomaan tästä:\nLisäksi Digitan Instagramissa on katsottavissa digitalaisten tarinoita heidän työpäivistään. Radioverkkoasiantuntija Tapanin työpäivään voit tutustua täällä:


Hämähäkkien karu kohtalo – huonot tanssijat päätyvät ruoaksi – Stara\nHämähäkkien karu kohtalo – huonot tanssijat päätyvät ruoaksi\nViihdeuutiset 8.12.2015, 19:00 · Terhi Piiroinen\nHyppyhämähäkkejä on maailmassa yli 5.000 eri lajia, ja kyseessä on hämähäkkien lahkon suurin heimo. Netissä leviää hämähäkkiheimoa edustavien yksilöiden tanssivideoita. Nyt tutkijat ovat selvittäneet karmaisevan totuuden Maratus-hämähäkkien tansseihin liittyen.\nRiikinkukkohämähäkiksi kutsuttu laji tanssii rituaalinomaisesti parittelua ennen. Tuore tutkimus paljastaa, että mikäli uroshämähäkki ei tanssi naaraan mielestä tarpeeksi hyvin, voi se päätyä hyvin nopeasti ateriaksi. Uroshämähäkit pyrkivät näyttämään kaikki temppunsa ja liikkeensä naaraalle vaikutuksen tekemiseksi ja suvun jatkamiseksi, The Royal Society -julkaisu uutisoi.\nValitettavasti ahne naaras syö kaikki pienemmät urokset, jotka eivät tanssi tarpeeksi hyvin tai tee muuten vaikutusta. Etenkin uroshämähäkin lähettämillä värähtelyillä on merkitystä tässä venäläistä rulettia muistuttavassa parittelutyylissä. Tutkijoiden mukaan ainoastaan 25 prosenttia uroksista pääsee parittelemaan – loput tanssivat yksilöt päätyvät ruoaksi.\nHyppyhämähäkit eroavat muista hämähäkeistä myös siinä, että ne kiinnittävät huomiota ihmisen kaltaisiin kookkaisiin kohteisiin ja seuraavat aktiivisesti ympäröiviä tapahtumia. Nillä on erinomainen näköaisti ja ne näkevät myös UVB-säteilyn aallonpituuksia.


KYSYMYKSIÄ PIHASUUNNITTELUUN LIITTYEN\n1. Mitä hyötyä pihasuunnitelmasta on?\nPihan suunnitteleminen etenkin uudisrakentamisen yhteydessä kannattaa aina. Säästöjä syntyy jo siinä, kun voit hyödyntää kaivuutöiden yhteydessä syntyvät maamassat pihan muotoilemiseen ja vältyt turhalta siirtelyltä. Suureksi hyödyksi on myös se, että talon rakennustöiden vaatimien konetöiden yhteydessä voit teettää myös piharakentamisen konetyöt. Istutusalueiden, kiveysten, laatoitusten, muurien, pengerrysten, pihavalaistuksen ja pientenkin piharakennusten rakentaminen pääsääntöisesti vaatii kaivinkonetta.\nPihan rakentamisen voi ajoittaa useammalle vuodelle, mutta suunnitteluun on järkevää ja kustannustehokasta paneutua hyvissä ajoin! Pihasuunnitelman avulla voit säästää suunnitelman hinnan jo maanrakennustöiden yhteydessä.\nPihasuunnitelman avulla säästät aikaa, vaivaa ja selvää rahaa myös mm. turhien ”kantapään kautta” –kokeilujen jäädessä pois. ”Tekemällä oppii” –periaate sopii moneen yhteyteen elämässä, mutta mm. piharakentamisen kohdalla se voi koitua kalliiksi ja kärsivällisyyttä koettelevaksi toimintatavaksi. Lisäksi se voi pahasti syödä puutarhainnostusta.\nKattava pihasuunnitelma mahdollistaa tarjousten pyytämisen niin materiaalien kuin työnkin osalta. Yksityiskohtaisen suunnitelman pohjalta saadut tarjoukset ovat vertailukelpoisia sekä sisällöltään että hinnaltaan.\n2. Paras ajankohta pihasuunnitelman tilaamiselle?\nParas aika suunnitelman tilaamiselle on syksyllä, ennen lumentuloa. Suunnitelma valmistuu talven aikana ja pääset hyvissä ajoin keväällä rakentamaan pihaasi tai pyytämään tarjouksia viherrakentajilta. Kevät ja kesä ovat puutarha-alalla kiireistä sesonkiaikaa ja silloin suunnitelmaa saattaakin joutua odottamaan pari kuukautta. On hyvä huomioida, että myös viherrakentajat ovat keväällä varattuja.\nUudisrakentajan kannattaa ottaa yhteys pihasuunnittelijaan heti rakentamisprojektin alkumetreillä, jolloin suunnitelmasta saadaan kaikki hyöty irti jo maansiirtotöiden yhteydessä. Ota yhteyttä mahdollisimman varhaisessa vaiheessa, sillä suunnitelmaa harvoin pääsee heti yhteydenoton jälkeen työstämään.\nVanhan pihan omistajan kannattaa turvautua neuvontakäyntiin, ennen kuin ryhtyy puiden kaatoihin, istutusalueiden uudistamisiin yms. toimenpiteisiin. Neuvontakäynnillä voidaan kartoittaa suunnittelun tarvetta. Vanhoja pihoja tulee uudistaa harkiten, sillä usein ne sisältävät hienoja ja kestäviä kasviaarteita, jotka on hyvä säilyttää. Neuvontakäynti onnistuu yleensä nopealla aikataululla milloin tahansa sulan maan aikana.\n3. Kuinka suunnitteluprosessi etenee?\nPihasuunnittelu alkaa paikanpäällä tehtävällä tutustumiskäynnillä eli alkukartoituksella. Käynnin aikana selvitetään suunniteltavan alueen lähtötiedot, asukkaiden toiveet ja tarpeet sekä tulevan pihasuunnitelman tarkkuus (luonnossuunnitelma vai pihasuunnitelma). Alkukartoituksen aikana kuuntelen asiakkaan toiveita hyvin tarkalla korvalla ja suunnitteluun liittyviä asioita käydään perusteellisesti yhdessä läpi. Alkukartoituksen yhteydessä laaditaan kirjallinen pihasuunnittelusopimus.\nAsiakas on ennen käyntiä toimittanut suunnittelijalle asemapiirroksen tai tonttikartan postitse tai sähköpostitse. Mikäli asiakkaalla ei ole toimittaa tarvittavia asiakirjoja, mittaa suunnittelija suunniteltavan alueen ja sijoittaa mittaustensa pohjalta mm. rakennukset, tieliittymät ym. kiinteät säilytettävät rakenteet piirrokseen.\nAlkukartoituksen pohjalta laaditaan luonnos, jonka avulla asiakas hahmottaa pihan tilojen, toimintojen ja kasvillisuusalueiden sijainnin. Mikäli asiakkaan kanssa on sovittu vain luonnossuunnitelman laatimisesta, toimitetaan se asiakkaalle postitse. Jos asiakas on tilannut kattavan pihasuunnitelman, esitellään käsin piirretty luonnos hänelle henkilökohtaisesti, yleensä suunniteltavassa kohteessa. Tällöin asiakkaalla on mahdollisuus kommentoida luonnosta ja esittää siihen omia muutosehdotuksiaan ja toiveita. Tässä vaiheessa mietitään yhdessä tarkemmin kasvi- ja materiaalivalintoja. Suunnittelutyö jatkuu asiakkaan kommenttien pohjalta. Suunnittelutyö on vastavuoroista kanssakäymistä ja suunnitelmaa työstetäänkin tarvittaessa yhdessä vielä luonnoksen hyväksymisen jälkeenkin - tavoitteena on nimenomaan asiakkaalle mieleinen lopputulos.\nValmis pihasuunnitelma luovutetaan postitse, ellei asiakas pyydä paikanpäällä luovuttamista ja valmiin suunnitelman esittelyä. Pihasuunnitteluasiakas voi kysyä suunnitelman sisältöön liittyvistä asioista suunnitelman luovuttamisen jälkeen esim. pihan rakentamisen aikana, vaikka rakentaminen ajoittuisi myöhemmille vuosille. Tärkeintä on se, että asiat tulevat ymmärretyksi ja rakentaminen sujuu suunnitellusti.\n4. Millaisia pihoja PuutarHanne on suunnitellut?\nValtaosa pihoista on ollut omakotipihoja haja-asutusalueilla, taajamissa ja kaupunkialueilla, sekä vapaa-ajan asuntojen pihoja. Joukkoon mahtuu myös rivitalopihoja sekä maatilan pihapiirejä. Suuri osa asiakkaistani on halunnut rakentaa pihansa itse, joten panostankin hyvin kattavaan ja seikkaperäiseen työohjeistukseen, jonka avulla omatoimirakentajat selviävät urakastaan.\nYhteistä kaikille pihoille on ollut toive helppohoitoisuudesta. Asiakkaani ovat arvostaneet suomalaisia piha- ja puutarhaperinteitä. Oman leimansa ovat antaneet hyvin suuresti vaihdelleet puitteet pihan historian, sijainnin, maaperän, ympäröivän luonnon ja rakennuskannan yms. määrävien tekijöiden mukaan. Asiakkaiden toiveiden ja tarpeiden mukaan pihoista on suunnitelmaan muovautunut hyvin oman näköisiään, ja pyrinkin toteuttamaan toiveet pienimpiä yksityiskohtia myöten, toki mm. ympäröivän luonnon ja maaperän asettamat rajoitteet huomioon ottaen.\nOnnistuneen suunnitelman pohjana on avoin ja luottamuksellinen kontakti suunnittelijan ja asiakkaan välillä.


Gallery – PLUS/MIINUS TALVI\nHelsingissä elämänrytmi on aina ollut dynaamisempi kuin muualla Suomessa. Vuokrattavien sähköpotkulautojen ilmestyessä kaupunkiin rytmi kiihtyi vielä lisää. Nuorison kevyet, lennokkaat ystävät houkuttelevat kiitämään kaupungin siintäviin kaukaisuuksiin. Läheskään kaikki kaupunkilaiset eivät kuitenkaan ilahtuneet kaoottisesta potkulautaliikenteestä. Karanteenin alettua ihmiset alkoivat liikkua kaupungilla paljon vähemmän ja rytmi rauhoittui, enää ei ole niin kiire kuin aiemmin. Olen huomannut, ettäContinue reading “Tieranasaur”\nKulunut talvikausi ja kevään alku on ollut varsin oikukas myös sään puolesta. Huhtikuun 13. päivänä taivaalle kerääntyi sankkoja lumisadepilviä aivan kuin nostattaen maailmanlopun fiiliksiä synkällä olemuksellaan näin koronapandemian ja myös ilmastonmuutoksen aikana. Toinen 20.4. ottamani kuva taas symboloi ikäänkuin uuden elämän onnellista alkua poikkeuksellisen punaisen taivaan ja kokonaisen upean sateenkaaren myötä. Минувшая зима и началоContinue reading “Maailmanlopun tunnelmista uuden alkuun… / От предчувствия конца света — к новому началу…”\nViime vuonna alkutalvesta pihoille laitettiin punaiset aurauskepit, kuten tavallisesti, jotta aura-autot osaisivat liikkua kulmissa ja mutkissa. Niitä ei tarvittu koko talvena kertaakaan. Koko talven kaikesta lumesta olisi varmaan voinut rakentaa yhden suuren lumiukon, jollainen on vanhassa valokuvassa. Lapset olisivat olleet onnellisia, jos sen olisi voinut siirtää aikakoneella. В начале прошлой зимы, как обычно, во дворахContinue reading “Aikakone lumiukolle / Машина времени для снеговика”\nStockmann on enemmän kuin vain kauppa tai ostoskeskus. Stockmann on tavaratalo, jolla on oma erityinen tunnelmansa, historiansa, tuotteensa ja kulttuurinsa. Minulle Stockmann on erottamaton osa Helsinkiä ja kulttuuriani. Näinä hankalina aikoina toivon parasta Stockmannin puolesta. Стокманн больше чем просто магазин, больше чем торговый центр.Стокманн это универмаг со своей особой атмосферой, историей, товарами и культурой. ДляContinue reading “lehti / Magazine”\nKuulin Porvoon olevan sympaattinen, sadunomainen kaupunki, kuin suoraan postikortista. Punaisia pieniä taloja valkoisen lumen keskellä. Kaipaan lunta talvisin, kun jo kolmelta iltapäivällä pimenee. Kaipaan valon heijastumista valkoisilta hangilta. Silloin kun masentaa, suositellaan ulkoilemaan enemmän. Talvella sitä on hankala toteuttaa, kun ulos pitäisi ehtiä lyhyen päivänvalon aikana. Se on haaste. Lumen narina toimii paremmin kuin D-vitamiini,Continue reading “Kaupunkiin tutustuminen / Знакомство с городом”\nAsuimme mieheni kanssa Yhdysvalloissa, Coloradossa, vuosina 2009-2012. Karanteenisäädösten ja vuokra-asunnon takia suomalais-karjalaiset laikamme eivät muuttaneet ulkomaille kanssamme. Anoppi ja appi pitivät niistä huolta. Helmikuussa 2011 lensimme Suomeen lyhyelle lomalle, sisareni miehen väitöstilaisuutta varten. Oli tosi hauskaa nähdä koirat pitkän tauon jälkeen ja viikon aikana kävimme niiden kanssa monta kertaa lumisissa metsissä kävelyllä. С 2009 поContinue reading “Suomalais-karjalaiset laikat / Финско-карельские лайки”\nTalvella 2019-2020 lapsi kaipasi lunta niin paljon, että heti kun sitä tuli ensimmäisen kerran, hän teki silmänräpäyksessä lumienkelin jalkakäytävälle, ja pyöritti pallon, jonka laittoi pakastimeen ”kaiken varalta, jos enempää lunta ei tulekaan.” Зимой 2019-2020 ребенок так скучал по снегу, что при первом же его появлении мгновенно соорудил снежного ангела прямо на тротуаре, тут же слепилContinue reading “Lumiukko ja lumienkeli – ensiarvoisen tärkeät asiat /Снеговик и снежный ангел – вещи первой необходимости”\nHerään harvoin varhain, mutta sinä päivänä minulla oli suomenkielenkoe kahdeksalta aamulla. Lähdin ulos kylmään ja pimeään. Palatessani paistoi jo aurinko. Lahdella oli muutamia kalastajia, lukemattomia sorsia, pari juoksijaa ja minä. Päätin valokuvata sorsia, sillä niiltä ei tarvitse kysyä lupaa kuvaamiseen. Tuolloin olin asunut Suomessa vain neljä kuukautta. Я редко встаю рано, но в тот деньContinue reading “Kraak / Кря”\nTämän kuvan minulle lähetti poikani Stepa. Se on samalta vuodelta, jolloin muutin Suomeen mieheni luokse. Helmikuu 2016. Meillä Karjalassa oli edelleen vankka ja iloinen talvi. Asetuin kodiksi uuteen paikkaan, ja vaikka lunta oli Kotkassa sinä vuonna paljon, se suli nopeasti ja lämpimät kelit tulivat paljon tavallista aikaisemmin… Totuin uuteen ympäristöön. Stepa tottui siihen, että olenContinue reading “Jääpuikkoja parrassa /Ледышки в бороде”\nJoulua juhlitaan Suomessa joulukuussa ja kaikki odottavat lunta, jotta joulusta tulisi vieläkin taianomaisempi. Pidän todella paljon talvesta, oikeasta talvesta, jolloin lumi narskuu jalkojen alla, pakkanen puree posket punaisiksi, lumesta heijastuva auringonvalo sokaisee ja höytyväiset lumihiutaleet laskeutuvat nenälle.. Ja lumisiin katuihin pukeutunut joulu muuttuu taianomaiseksi ja entistäkin lämpimämmäksi ja kodikkaammaksi. Valitettavasti tänä talvena emme voineet nauttiaContinue reading “Luminen ja lumeton joulu / Рождество со снегом и без”\nTämä on arkkitehtitoimisto osoitteessa Sturenkatu 13. Se on suljettu, luultavasti työntekijät ovat etätöissä. Mutta ikkunalle ripustettu Italian lippu mielestäni osoittaa myötätuntoa Italialle, josta on tullut niin pelottavia uutisia viruksesta. Voi olla, että tämän toimiston työntekijöillä on ystäviä tai sukulaisia siellä. Melkein tyhjällä kadulla tämä surun merkki näyttää erittäin koskettavalta. Это архитектурное бюро на Стуренкату 13.Continue reading “Suru. Maaliskuu 2020 / Grief. Март 2020”\nYleensä palmusunnuntaina suomalaiset lapset kävelevät pääsiäisasuihin pukeutuneina talosta taloon, jakavat koristeltuja oksia ja saavat makeisia. Tämä on kuin suomalainen perinteinen trick-or-treating, yksi suosituimmista lastenjuhlista. 5. huhtikuuta 2020 kaikki tämä tietysti kiellettiin. Mutta joillakin alueilla ilmestyi kekseliäitä korvaavia tapoja.Lapussa lukee: “Karanteeni-karkkipensas on sinulle. Ota oma karkki ja ole iloinen! Hyvää pääsiäistä! 🙂 ” Обычно в ВербноеContinue reading “Karanteeni karkkipensas / Карантинный конфетный куст”\nKävelen hitaasti ja katson tavaratalon ikkunoita. On lumimyrsky ja pakkasta, -27 astetta. Koulu on peruttu, mutta tämä ei ole este ystävien tapaamiselle. Иду не спеша, разглядываю витрины универмага. Метель, мороз -27 занятия в школе отменены, но это же не помеха для встречи с друзьями. – Кatija Malinkova\nHelsinki, Pohjoisranta talvi 1926 ja talvi 2020. – Анонимный автор / Anonyymi


Puolinaisen matka kokonaiseksi: Nöyrää tyttöä\nLähettänyt Puolis klo 18.07\nKatrin kutsumaton vieras 10. tammikuuta 2018 klo 19.43\nEhkä tää menee nyt ihan pieleen, mutta mulle on tullut sellainen kuva, että sä aikalailla suoritat parisuhdetta. Haluat niin kovasti onnistua ja teet kaikkesi parisuhteen eteen, että kadotat siinä samalla itsesi.\nJos vaikka yrittäisit vain sen 80% prosenttia, niin silläkin varmasti tulisi oikein hyvä ja loput vain heittäytyisit suhteen ja elämän vietäväksi.\nKuten sanottu, saattaa olla, että mun tulkintani menee täysin pieleen. Toivottavasti et nyöskään koe sitä loukkaavana, että tälläiseksi köökkipsykologiksi blogin perusteella ryhdyin.\nPuolis 10. tammikuuta 2018 klo 19.54\nEn todellakaan ota loukkaavana. Niin kuin oon tajunnutkin jo että en mä oikeestaan tiedä paskaakaan oikeessa, tasavertaisessa parisuhteessa olemisesta. Aika karua tajuta tässä vaiheessa, mutta parempi kai myöhään kuin ei milloinkaan :)\nKatrin kutsumaton vieras 10. tammikuuta 2018 klo 19.48\n"Tällä viikolla mä olen tiedostanut paljon asioita. KK on saanut kuulla myös paljon asioita, joita en saanut mukavuusalueella ollessani sanottua. Esim. että on ollut fiilis että kävelen munankuorilla ja että on ollut fiilis että olen joskus enemmän mies kuin hän ja että en todellakaan osaa antaa kaikkia vastauksia kysymyksiin, kuten vaikka että mikä mulla on. Olen kertonut että joskus en vain jaksa puhua tai edes kuunnella, mutta on tosi vaikea sanoa toiselle että en jaksa kuunnella ja että olisitko hiljaa hetken. Myös oman tilan ja ajan ottaminen on mulle vaikeaa ilman että suljen toisen kokonaan ulkopuolelle ja otan oman ajan tarvitsemisesta itselleni kriisin."\nTarkoitan just tälläisiä asioita. Tuo oman ajan ja tilan saaminen on ainakin itselleni tullut sitä tärkeämmäksi, mitä vanhemmaksi olen tullut. Nuorempana olin varsinainen takiainen ja tarrautuja poikaystäviini. Huh, alkaa itseä ahdistamaan, kun ajattelenkin, että joku voisi olla minua kohtaan samanlainen kuin itse olin.\nHmmmm...mä en viitsinyt kommentoida tuota eroilmoitusta, koska jotenkin niin tiesin...Halu kokeilla KK:ta? Itseäsi? Vai molempia?\nPuolis 10. tammikuuta 2018 klo 20.24\nEn tiedä, mä todella toivon ja uskonkin että tässä ei ollut mistään alitajuisesta testaamisesta kyse. Mutta koska en näköjään tunne itseäni tällä hetkellä juurikaan niin en osaa kyllä sanoa että mitä hemmettiä tässä tapahtuu. Huhhuh\nAnonyymi 10. tammikuuta 2018 klo 21.45\nNo en minäkään tarkkaan muista, oliko testaaminen (viehätysvoima jne.) ihan täyspäistä ja suunniteltua, mutta niinpä vaan tein. Kannatti testata, yhteisiä vuosia on tällä hetkellä 36. Ei, ei ole ollut helppoa aina. 40-villitys melkein ajoi eri suuntiin, mutta kaikkien vaikeiden kuvioiden jälkeen vierekkäin tässä saunan jälkeen istutaan ja mietitään, miten viikonloppuna herkutellaan ja nautitaan elämästä.\nVaikeudet on luotu voitettaviksi. Koskaan ei ole myöhäistä. Niin pitkään kuin on elämää, on toivoa. Ja mitä muuta roskaa entisajan ihmiset lausuivatkaan. Ja totta kaikki :/\nAnonyymi 10. tammikuuta 2018 klo 20.56\nOlipa kiva lukea tällainen uutinen, tsemppiä jatkoon! :)\nPuolis 11. tammikuuta 2018 klo 16.15\nHelmi Nainen 10. tammikuuta 2018 klo 21.34\nPuolis 11. tammikuuta 2018 klo 16.16\nAnonyymi 10. tammikuuta 2018 klo 22.15\nTämä olikin hyvä jatko erolle! :) Nyt et pidättele enää mitään etkä kävele munankuorilla vaan olet läsnä kokonaisena. Tästä suhteenne voi alkaa aivan uudelta pohjalta - olette totta toisillenne kaikkine puolinenne ja opitte yhdessä hyvää parisuhdetta. Hyvä te! :)\nPuolis 11. tammikuuta 2018 klo 16.17\nKokonaisena... ou mai gaad, siihen tuntuu olevan valovuosien matka. Mutta jotain parannusta tää varmasti tuo ja osataan toivottavasti lähteä puhtaalta pöydältä ja ehkä eri rooleissakin\nAnonyymi 11. tammikuuta 2018 klo 6.09\nEttet vaan yrittäisi vähän niin kuin väkisin? Itselle jäi sellainen tunne luettuani postauksesi. Jos Se Tunne uupuu jo nyt, niin aika epätodennäköiseltä vaikuttaa sen syttyminen myöhemminkään. Ärsytyksen määrä saattaa sen sijaan kasvaa eksponentiaalisesti. Terv. nimimerkillä Vastaavan kokenut.\nPuolis 11. tammikuuta 2018 klo 16.20\nEi, kyl mulla tunteita on, mutta KK on omiensa kanssa niin paljon näkyvämpi ja suorempi ja se on mulle niin uutta että vaatii totuttelua ja toisenlaista suhtautumista omiin tunteisiin. Mutta aika näyttää miten meidän käy.\nRH 11. tammikuuta 2018 klo 8.48\nTykkään tästä käänteestä. Hyvä että uskalsit puhua. Ei ole pakkoa tuntea tunteita minkään säännön mukaisesti, voi olla ihan hyvä ilmankin.\nPuolis 11. tammikuuta 2018 klo 16.22\nEhkä me löydetään joku kultainen keskitie, jossa molemmilla on hyvä :)\nP 11. tammikuuta 2018 klo 11.47\nSuhteissahan toinen "aina" rakastaa enemmän. Niinhän? Voisko olla nyt niin, että ensimmäistä kertaa elämässä sä olet se vähemmän rakastava ja se pistää pasmat sekaisin ja epäilemään koko suhdetta ja tunnetta.\nMut jee. Hyvä käänne.\nRH 11. tammikuuta 2018 klo 15.17\nHuutelen sivusta, mutta tämä kuulostaa varsin järkevältä. Noin niinkuin omaan kokemukseen verraten.\nPuolis 11. tammikuuta 2018 klo 16.23\nNäin se voi olla. En mä ainakaan ennen tämmöisessä tilanteessa oo ollut.\nBorn1968 12. tammikuuta 2018 klo 7.45\nHienoa! Juurikin samoista syistä olen itse omassa suhteessani...olen aika hukassa edelleen itseni kanssa ja koen tämän suhteeni hyvinkin opettavaisena. Mies osaa näyttää minulle ne mun kipupisteeni. Tulevaisuus näyttää onko tämä suhde sellainen "opettavainen suhde" vai onko tällä pidempikin tulevaisuus. Kaikkea hyvää <3\nFenix Minussa 12. tammikuuta 2018 klo 22.15\nOotte ihania naiset, molemmat ja niin paljon rohkeampia kuin minä. Kuuletteko, miten arvostan?! ❤\nMiina 15. tammikuuta 2018 klo 13.01\nMä en ehtinyt edes kommentoimaan tuota eroa kun tämä uusi käänne tuli. Ihanaa, ja ennen kaikkea rohkeaa! :)\nMinä kipuilen vähän samalla tavalla tuon oman ajan ja yksinolon (ei yksinäisyyden) kanssa. Sitä kun haluaa olla toisen kanssa, mutta samalla nauttii niistä omistakin hetkistä. Varsinaista nuorallatanssia parisuhteessa.\nToivon niin paljon, että tämä on teille ikään kuin uusi alku tai ainakin uuden kommunikaation alku. Joskus se on todella pelottavaa sanoa totuus, mutta kyllä se kuitenkin loppupeleissä kannattaa.\nBirgitta 15. tammikuuta 2018 klo 19.38\nKun kumppani on hyvin erilainen kuin aiemmat, ei ole ihmekään että siinä saattaa mennä omat pasmat sekaisin. Ja jos uudessa suhteessa tunteet menee solmuun, niin paniikkinappula voi olla nopeasti päällä. Niin kuin kaikissa asioissa, niin tässäkin huomaa, että jos on tehnyt mielestään huonon päätöksen, sen ei tarvitse olla kiveen hakattu - lopullinen. Hienoa, että sait puhuttua tunteistasi ja siitä miten olet kokenut asioita. Koska emme ole ajatustenlukijoita, niin asioista puhuminen kasvotusten on paljon reilumpaa ja oikeudenmukaisempaa molemmille.\nOle lempeä itsellesi <3


Pää auki: Boaletti\nYlle kirjoitti PA klo 3/15/2006\nOnko tämä sitten 700 lauseen novelli, ylioppilasainemeemivastaus vai roosapostaus, en tiedä. Se kuuluisi kirjoittaa kokonaan uudestaan, mutten henno, jotten hukkaisi jotain.\nTe, jotka luulette tietävänne paremmin, muistakaa, että tämä on kollaasi. Henkilöitä, tapahtumia ja paikkoja on saatettu keksiä ja sekoittaa, mutta tuntemukset ovat enimmäkseen aitoja.\n[Hmph, viimeiset päivät ovat karkottaneet noin viisi tilaajaa. Saa nähdä, mihin nyt ylletään.]\nNousevan hissin valo siivilöityy vähän kerrallaan veräjän rao'ista pimeään rappukäytävään. Messinkiset nimikyltit valaistuvat alhaalta ylöspäin, meidänkin, jonka ö-kirjaimen pisteitä isä oli jostain syystä pitänyt rienauksena. Hänestä kyltti oli sikamaisin kuviteltavissa oleva joululahja. Itse hän sentään antoi aikoinaan omalle äidilleen lahjaksi Pilailupuodin koirankakkaa.\nSaapuva valo on kuin lähestyvän metrojunan valokeila tunnelin seinässä asemaa edeltävässä mutkassa. Kohta täällä. Jostain syystä junarata tekee aina mutkan ennen asemaa.\nKristine oli metrotyttö.\nSeisoin hänen takanaan ja kaiken jälkeen Forumin liukuportaissa ja mietin, että olisi luontevaa tervehtiä. Sanoa mitä vain ja jatkaa matkaa. Mietin tavanomaisia liukuporrasmietteitä: vasemman laidan maalaisia, portaita nopeammin liukuvia kädensijoja, kuinka olisi epäkorrektia ja loukkaavaa puhua rullaportaista ja tulisi sanoa pyöräportaat.\nMietin, mitä jos vääntäisin kädensijaa sivusuunnassa – olisiko se mutkalla vielä hänen kohdallaan? Ymmärtäisikö hän kääntyä? Osaisinko ottaa oikean ilmeen? Oliko hänen hiussoljessaan oikeasti mitään upeaa ja kuinka voisikaan?\nVaijeri natisee tutun uhkaavasti, kuin viimeisiään vetävä kiuas jälkilämmöissään.\nJos nyt matkustan hissillä juoksulenkille, ajanko vielä joskus autolla kuntosalille. Ei tämä siitä johdu. Ennen vanhaan hissin valo sammui, jos lattialla ei osannut seistä oikein, ja kuvittelin, kuinka matkustaisin pimeässä hississä vaikka yön läpeensä, ylös alas. Sitten tulivat asukkaiden pyynnöstä laittamaan lampun aina päälle. Lattiakaan ei keiku enää.\nPehmeää, pari astetta pakkasta. Kello käyntiin ja menoksi. Tasaisia, matalia askelia. Tunnen ryömiväni, aivan kuin en olisi koskaan juossut niin. Kuin en olisi täällä laisinkaan, seuraisin vain ulkopuolisena haamuna. Hakkaava askel muokkaa ajatukset rytmiinsä sointuviksi. Yritän luoda sanaleikkiä kovapintaisuuteni ja kenkieni pehmeäpohjaisuuden perustalle, mutten löydä soveliasta punchlineä.\nJotkut uskovat iskulaineihin. Minäkin haluaisin tiivistää itseni kolmeen sanaan. Ja mietin, että suurempi ihme kuin se, että oppisin moduloimaan minuuteni yhden lauseen mittaisen kantoaallon päälle, olisi, että joku rukka vielä ymmärtäisi, mitä haluan sanoa. Maailma ei ole niin yksinkertainen, että mitään oikeasti merkittävää voitaisiin sanoa ilman karkeaa yleistämistä. Enkä minä haluaisi ikinä jättää mitään pois.\nPorttikongia katsoessani harmittelen, etten ottanut kameraa mukaani. Kohta muistan, että olen jo ottanut sen kuvan. Kahta samanlaista porttikongia ei ole – pihoista, en tiedä, sillä en ole koskaan päässyt näkemään. Lapsena luulin vielä joskus pääseväni; en tiennyt, että lapsen ja aikuisen ero on siinä, ettei aikuista enää kiinnosta. Porttikongista tulee hautaholvi.\n"Mikä toi koru sun kaulassa oikein on? Onkse joku pala Jeesuksen hautaluolaa?" Markus kommentoi Tuomon rippiristiä ruokalassa. Kristine istui lähistöllä lippalakki päässään. En pitänyt siitä, mutten voinut sille mitään. Tietoinen sporttilookki tänään: eihän lippiksiä ollut käytetty viiteen vuoteen.\nHattu oli hieman vinossa, takaraivon oikealta laidalta lähtevä hiuspalmikko lävisti sen aukon ja kiemurteli käärmeen tavoin olkapäälle. Boaletti, päätin. Suomalaisissa high-school-draamoissa poninhännilläkin oli toivoa.\n"Mikä teidän mielestänne muuten on luola", jatkoin keskustelua, "kuori vai se ilma siellä sisällä? Voiko pala luolasta olla pelkkää ilmaa?"\nHuomaisit nyt, että minä en puhu Jeesuksen hautaluolista niin kuin kaikki muut pojat. Minä onnistun irrelevanttiin viisasteluun aiheesta kuin aiheesta.\nLippalakki havahduttaa hereille, mutta se on joku muu. Laittanut lakin päähänsä, vaikkei jaksa juosta.\n"Mun veli pelas shakkia sellasten äijien kanssa", ruokapöytäkeskustelun aihe oli vaihtunut, "ja siellä oli sellanen jääkaappi, josta sai ostaa bissee, ja ne äijät joi sitä siinä pelatessa ja röyhtäili laudan yli vasten mun veljen naamaa sillee boaa." "Hehe, boaa", muut naurahtelivat, vaikkeivät tienneet mistään mitään.\nPuhe kääntyi jälleen hautoihin. Jos kaivettaisiin kuoppa, kuopan reunalla seisovan kaivajan potentiaalienergia olisi kai kaivamiseen käytetyn työn verran, pohdimme. Mutta entä jos kaivaja olisi lihava ja tarvitsisi leveämmän kuopan? Tai pitkä, jolloin hänen painopisteensä olisi korkeammalla ja potentiaalienergia vastaavasti suurempi, vaikka kuoppaan tämä ei vaikuttaisi mitenkään.\n"Ja mitä jos se kuoppa olisi lihasseinämäinen?" Markus innostui. "Onks erektiossa vapautuva energia sama kuin naidessa tehty työ – niinku voima kertaa varsi, tiättekste?"\nSeurannut naurahdus oli vaimea. Vaikutti jälleen pahasti siltä, ettei Markus ollut aivan selvillä erektion ja orgasmin eroista, vaikka hän oli ironisesti seurueemme ainoa, jolla oli oikeasti naisia. Hän oli mielestään hiton komea ja fiksu, aivan eri luokkaa kuin me muut ja ihmetteli yhtenään ääneen, miksi kummassa hengaa meidän luusereiden kanssa. Nytkin hän oli koko aterian ajan epätoivoisesti yrittänyt saada yhtä tyttöä huomaamaan itsensä. Tytön korvista kasvoi poikkeuksellisen paljon karvaa, joten Markus kutsui häntä loogisesti Korvakarvaksi.\nLiikennevaloissa ehtii pysähtyä hetkeksi. Valot ovat punaiset, katselen ympärilleni, havainnoin systeemiä: arvioin autojen nopeuksia ja kuljettajien ulkonäön suhdetta ajotyyliin, selvitän pikaisesti risteyksen toimintalogiikan ja totean lopulta hetken sopivaksi kadun ylitykseen. Jalankulkuvalo on sillä aikaa ehtinyt vaihtua vihreäksi, ja mummot rahnustavat jo puolimatkassa. Leiskautan ohi.\nVastaan tuleva lööppi on painettu keltaiselle paperille.\nIstuin käytävällä välitunnilla ja katselin kuvaamataidon luokkaan, jossa pitivät tuntejaan putkeen. Kristine tuli hakemaan lisää väriä. Keltaista. Muistelin, kuinka keltainen oli aina tarhassa ollut ykkösinhokkini. Keltaista puukynää turhempaa keksintöä tuskin lienee tehty. Se ei jätä juuri minkäänlaista jälkeä, mutta menee helposti poikki. Eikä kerran katkenneen puukynän teroittaminen enää onnistu uudestaan, vaan terä katkeilee hamaan loppuun saakka.\nKatselin, kuinka hän tarttui päättäväisesti pulloon ja alkoi pusertaa väriä pahvinpalalle. Ei sieltä mitään tullut, pullo oli kovin tyhjä. Se olisi vaatinut rivakkaa heilautusta, jatkavuuden lakia, mutta hän vain puristi – kemian lukija. Katselin heltyneenä hänen tomeraa olemustaan, koholla olevaa kyynärvarttaan, sopivasti kiristynyttä vaaleanvihreää villaneulettaan. Hupsu pieni tyttö, mitä minä olin taas eilen ajatellut.\nPahoitteluni, sponsorien vaatimus. Jatkuu huomenna tai piakkoin.\nMitä, 5 tilaajaa? Höh, PA:ta ei jätetä! Satunnaiset lukijat, liittykää heti uusiksi tilaajiksi!\n3/15/2006 02:23:00 ip.